Markgrafo operos teatras
Markgrafo operos teatras (vok. Markgräfliches Opernhaus) – XVIII a. operos teatras Bairoito mieste Frankonijoje, Bavarijos žemėje, Vokietijoje. Labai gerai išsilaikiusi meninė teatro puošyba daro šį teatrą, kartu su Olimpiko teatru Italijoje, vienu iš svarbiausių teatrų, pastatytų iki Didžiosios Prancūzijos revoliucijos. 2012 m. birželio 30 d. teatras įtraukta į UNESCO Pasaulio paveldo sąrašą. Bairoite pastatas yra tiesiog vadinamas „Operos teatru“ (vok. Opernhaus), o Richard Wagner įkurtas teatras vadinasi „Festivalio namais“ (vok. Festspielhaus). 1810 m. Bairoito markgrafystė buvo parduota Bavarijos karalystei ir teatras įgijo „Karališkojo teatro“ pavadinimą.